Agnoscant omnes ecclesie filii tam presentes quam futuri quod ego Robertus Sancte Helene, laudantibus fratribus meis Galterio monacho et Gaufrido, do et concedo Deo et sancte Marie de Firmitate et monachis ejusdem loci in perpetuo apud Chasul mansum Petri Masoeri cum appendiciis suis, et quicquid de dominiura mea in villa de Chasul ab aliquo adquirere poterunt, decimaque totius terre quam in parrochiatu Sancte Helene habere poterunt necnon et decimam animalium suorum et pecorum que habebant, et omnes usus necessarios tam in bosco quam in plano absque dampno frugum et pratorum in omni terra mea, atque boscum quendam quem tenebam in defensum. Hoc autem laudavit uxor mea Luciana et habuit inde unam vaccam cum vitulo; sed et fratres ejusdem Gaufridus et Jocerannus hoc ipsum laudaverunt. Hujus rei testes: Robertus, archipresbiter de Sancto Gandulfo, Clemens, presbiter Sancte Helene, Rodulfus clericus, Amicus presbiter, Bernardus de Buxi, Achardus de Sancta Helena, Bernardus de Reins, Artaldus nepos ejus, Gaufridus de Draciaco, Jocerannus frater ejus, Guido Putoiz, Rodulfus de Bicei, Gaufridus de Bicei, Gaufridus de Sancta Helena, et Galterius monachus, frater ejus, Girardus de Laiel, Rainolfus de Hulmis, Uldeier de Villanova, Arnulfus filius Landrici. Hoc autem factum est anno dominice incarnationis .M°. .C°. .LX°. VIII°., in capitulo Firmitatis, astante Villelmo abbate, Hugone priore, Gofrido cellerario, Seguino monacho, Hugone de Marciliaco et omnibus aliis.